በጅጅጋ ከተማ የሚገኙ የኢህአዴግ አባላትና ደጋፊዎች መለስን አንደኛ ዓመት መታሰቢያ ምክንያት በማድረግ ችግ ተከሉ
-የጅጅጋ ከተማ የኢህአዴግ እህት ድርጅቶች አባላትና ደጋፊዎች የቀድሞውን ጠቅላይ ሚኒስትር መለስ ዜናዊን አንደኛ አመት መታሰቢያ ምክንያት በማድረግ ዛሬ በከተማዋ የችግኝ ተከላ አካሄዱ :: በመለስ ዜናዊ መታሰቢያ ሪፈራል ሆስፒታል በመሰባሰብ ችግኞችን ትላንት የተከሉት በጅጅጋ ከተማ የሚንቀሳቀሱ የብአዴን፣ ኦህዴድ፣ ህወሃትና ዴኢህዴን አባላትና ደጋፊዎች ናቸው፡፡በጅጅጋ ከተማ የብአዴን፣ ኦህዴድ፣ ህወሃትና ዴኢህዴን ድርጅቶች ተወካዮች በስነ ሰርዓቱ ላይ ባስተላለፉት መልክት እንደተናገሩት፣ የቀድሞው ጠቅላይ ሚኒስተር አቶ መለስ ዜናዊ የአረንጓዴ ልማት ሰትራቴጂ ኢኮኖሚን በአገራቸው በመተግበር የተሻለች ኢትዮጵያንና አፍሪካን ለመፍጠ ሲታገሉ ያለፉ በሳል መሪ ነበሩ ብላዋል::እሳቸው ከዚህ ዓለም በሞት ቢለዩም ራዕያቸውን ለማሳካት ቃል በገባነው መሰረት የሳቸውን የልማት አቅጣጫ በመከተል አረንጓዴ አካባቢን ለመፍጠር መሰባሰባቸውንና ችግኞችን መትከላቸውን ተወካዮች አስረድተዋል።የጠቅላይ ሚኒስትሩን ራዕይ ለማሳካት ዛሬም በጅጅጋ ከተማ የሚንቀሳቀሱ የኢህአዴግ አባላትና ደጋፊዎች ቆርጠው መነሳታቸውን አረጋግጠዋል::የአረንጓዴ ልማት ስትራቴጂ የአንድ ወቅት ዘመቻ ብቻ ሳይሆን ተከታታይ የዘወትር ተግባር ሊሆን እንደሚገባ ለአባሎቻቸውና ደጋፊዎቻቸው ያስተላለፉት የድርጅቶቹ ሃላፊዎች፤ አባላቱ የተተከሉትን ችግኞች ዳግም በመንከባከብ ውጤት ያለው ስራ ማድረግ እንደሚገባቸው ጠይቀዋል::እንዲሁም አባላቱና ደጋፊዎቹ በሚኖሩበት በኢትዮጵያ ሶማሌ ክልል በሚከናወኑ ማናቸውም የልማት፣ የሰላምና የመልካም አስተዳደር እንቅስቃሴዎች ከመላው የክልሉ ህዝብ ጋር እጅና ጓንት ሆነው እንደሚሰሩ አረጋግጠዋል::በስነ ስርዓቱ ላይ በችግኝ ተከላው የተሳተፉት የኢትዮጵያ ሶማሌ ህዝብ ዴሞክራሲያዊ ፓርቲ ጽ/ቤት ሃላፊ አቶ አህመድ ሽኩሪ በበኩላቸው ባስተላለፉት መልክት፤ የቀድሞው ጠቅላይ ሚኒስተር መታሰቢያ ምክንያት በማድረግ በኢትዮጵያ ሶማሌ ክልል በሁሉም ዞኖችና ወረዳዎች የችግኝ ተከላ ስነ-ሰርዓት እየተከናወነ ነው ብለዋል::በጅጅጋ ከተማ የኢህአዴግ አባላትና ደጋፊዎች በመሰባሰብ በጠቅላይ ሚኒስትሩ መታሰቢያነት ችግኝ በመትከላቸው ለልማቱ ባላቸው አጋርነት አባላቱን አመስግነው፤ አባላቱና ደጋፊዎቹ በቀጣይም የክልሉ መንግስት በሚያካሂዳቸው የልማት አቅጣጫዎች  ተሳትፎአቸውን እንዲያሳድጉ ጠይቀዋል::በተመሳሳይም በጋምቤላ በዝክረ መለስ መርሃ ግብር 3 ሚሊየን ችግኞች እየተተከሉ ናቸው፡፡ በክልል የሚገኙ የመከላከያ፣ልዩ ልዩ የፀጥታ ሃይሎችና ነዋሪዎች በፕሮግራሙ ላይ እየተሳተፉ ይገኛሉ ፡፡